Padblokkade veroorsaak glo kettingbotsingSewe mense, waarvan een kritiek, is Sondagaand tydens ŉ kettingbotsing op die N3-snelweg by die De Hoek Toll Plaza, Gauteng, beseer. “Na wat verneem word, het ŉ polisie-padblokkade verkeer vertraag en laat ophoop,” het Jeffrey Wicks, woordvoerder van Netcare911, gesê. “Verkeer het vinnig tot stilstand gekom en een voertuig het teen ŉ ander van agter gebots. Drie voertuie was in die botsing betrokke.” Die sewe beseerdes is op die toneel gestabiliseer en met ambulanse na nabygeleë hospitale geneem.